গতকাল সফররত ইইউ পার্লামেন্টের প্রতিনিধিকে শেখ হাসিনা বলেন, গ্রামীণ ব্যাংকের মতো বিশাল প্রতিষ্ঠান চালানোর বিপুল অভিজ্ঞতা রয়েছে নোবেলজয়ী ড. মুহাম্মদ ইউনূসের। উল্লেখ্য, এর আগে ২০১১ সালের ২ মার্চ বেশি বয়সের কারণ দেখিয়ে ড. মুহাম্মদ ইউনূসকে গ্রামীণ ব্যাংকের প্রধানের পদ থেকে অব্যাহতি দেয় সরকার। এছাড়া পদ্মা সেতুতে অর্থায়ন নিয়ে বর্তমানে বিশ্বব্যাংকের সঙ্গে বাংলাদেশের টানাপড়েন চলছে। প্রকল্পে দুর্নীতির অভিযোগ তুলে অর্থায়ন করার সিদ্ধান্ত বাতিল করেছে বিশ্বব্যাংক। আওয়ামী লীগের অনেক নেতা এজন্য ড. ইউনূসকে দায়ী করে বক্তব্য দিয়েছেন।